«Los-Anjyeles Gelaksi» klubining shvetsiyalik hujumchisi Zlatan Ibrahimovich jamoasi bilan 2019 yil oxirigacha mo‘ljallangan yangi shartnomani imzoladi. 37 yoshli futbolchi amerikaliklar safini tark etib, «Milan»ga o‘tmoqchi edi. Biroq, «rossoneri» u bilan shartnomaning moliyaviy bandlarini kelisha olmadi. Natijada, Zlatan «Los-Anjyeles Gelaksi»da yana bir mavsum qoladigan bo‘ldi. Ibrahimovich MLS chempionatining o‘tgan mavsumida 27ta o‘yinda maydonga tushib, 22ta gol urdi va 7ta golli uzatmani amalga oshirdi.